text:
 mae
                                        udskrift
                                             af
                          sø- & handelsrettens dombog
                                       ____________
                                        kendelse
afsagt den 14. april 2015.
b-80-14
s aps under konkurs
(advokat nete weber)
mod
x
()
indledning
denne sag drejer sig om konkurskarantæne i tilknytning til behandling af konkursboet s
aps.
selskabet er ifølge en fuldstændig rapport fra erhvervsstyrelsen stiftet den 24. januar 2012 af
p1 med en selskabskapital på 80.000 kr., der blev indbetalt kontant til kurs 100. selskabet
                                               -2-
havde regnskabsår fra den 1. juli til den 30. juni, og første regnskabsperiode løb fra den 24.
januar 2012 til den 30. juni 2013. p1 har ifølge samme rapport siden den 24. januar 2012 og
frem til den 3. februar 2014 været registreret som direktør i selskabet. selskabets formål var
at opføre og renovere bygninger samt dertil relateret aktivitet.
erhvervsstyrelsen traf den 3. februar 2014 beslutning om tvangsopløsning af selskabet, og
den 23. marts 2014 blev advokat nete weber udnævnt som likvidator. på dennes anmodning
blev selskabet den … 2014 taget under konkursbehandling, og likvidator blev samtidig ud-
peget som kurator i konkursboet.
skifteretten har den 23. oktober 2014 taget kurators indstilling om at indlede konkurskaran-
tænesag mod x til følge. denne er far til selskabets direktør, og sagsøgte har ikke været regi-
streret i selskabets ledelse.
den relevante periode for bedømmelsen af, hvorvidt betingelserne for at pålægge konkurs-
karantæne er opfyldt, regnes fra den 3. februar 2013.
påstande
i et processkrift modtaget i sø- og handelsretten den 6. november 2014 har kurator nedlagt
påstand om, at x pålægges konkurskarantæne i tre år.
processkriftet er forkyndt for x den 10. januar 2015, hvor han samtidig modtog rettens brev
af 6. januar 2015 med bilag. brevet indeholdt en svarfrist på 14 dage fra forkyndelsen. x har
ikke svaret på rettens henvendelser og har således hverken nedlagt en påstand eller anmodet
om mundtlig behandling. sagen er herefter behandlet på skriftligt grundlag.
oplysninger i sagen
selskabets tidligere direktør, p1, var den 13. august 2014 indkaldt til et møde i sø- og han-
delsretten og forklarede bl.a.:
                                                    -3-
      ”… selvom vidnet formelt står som stifter og direktør er det reelt hans far, der har opstar-
      tet selskabet, og faderen, der har styret det hele. faren hedder x. vidnet har hjulpet fade-
      ren med computerting, herunder oprettelse af skabeloner til faktura, og har foretaget pen-
      geoverførsler. indskudskapitalen blev betalt af hans far. selskabet havde drift med entre-
      prise og mandskabsudlejning. vidnet kom med i selskabet, da han skulle lære branchen at
      kende, herunder hvordan man styrer et selskab. faderen blev syg med hjerteproblemer, og
      derfor kunne selskabet ikke fortsætte. de blev enige om at stoppe selskabet omkring febru-
      ar 2014. det var reelt faderens beslutning. der var drift i selskabet indtil da… selskabet
      havde også noget med skrot at gøre i nordsjælland… han overførte bare penge, når fade-
      ren bad ham om det. …
      han vil høre faderen, om der er bogføringsmateriale til udlevering til kurator. …”
det hedder herefter i kurators processkrift fra den 5. november 2014 bl.a.:
      for selskabet er ikke aflagt årsrapport. udskrifter af bogføring, råbalancer, regnskabsbilag
      m.m. er ikke udleveret, …”
i en afgørelse af 23. april 2014 fra skat om ændring af selskabets moms, a-skat og am-
bidrag for 2012 og 2013 hedder det bl.a.:
      ”… skat har bedt selskabet om at indsende bogførings- og regnskabsmateriale for 2012
      til kontrol af selskabets moms.
      skat har ikke modtaget noget materiale.
      skat har på grundlag af selskabets bankkontoudtog og modtaget fakturaer fra kunder
      opgjort selskabets momstilsvar, a-skat og am-bidrag for perioden januar 2012 til maj
      2013, … resultatet giver følgende ændringer:
      skats ændringer vedr. moms …
      ej angivet momstilsvar vedrørende 2012                                           kr. 902.160
      ej angivet momstilsvar vedrørende 1. og 2. kvartal 2013                          kr. 662.203
      for lidt angivet momstilsvar (902.160 + 662.203- 48.000)
      (foreløbig fastsættelse)                                                        kr.1.516.363
      skats ændringer vedr. a-skat og am-bidrag …
      ej angivet a-skat 2012                                                          kr.2.417.029
      ej angivet a-skat 1. halvår 2013                                                kr.1.385.801
      for lidt angivet tilsvar a-skat for 2012 og 1. halvår 2013                      kr.3.802.830
      ej angivet am-bidrag 2012                                                        kr. 382.139
      ej angivet am-bidrag 1. halvår 2013                                              kr. 219.099
      for lidt angivet tilsvar am-bidrag for 2012 og 1. halvår 2013                    kr. 601.238
      …
                                               -4-
selskabet har ikke indsendt selvangivelse og regnskab for 1. regnskabsår. fristen var 31.
december 2013.
selskabet er registeret for følgende pligter hos skat:
moms                              pr.            24.01.2012
a-skat og am-bidrag               pr.            31.01.2012
atp                               pr..           31.01.2012
selskabsskat                      pr.            24.01.2012
…
den 8. april 2013 har skat modtaget oplysninger fra politiet om, at der er oprettet en
konto i danske bank og der indsættes store beløb på kontoen.
fuldmagtshaver til kontoen er p1 og x.
skat har i brev af 10. april 2013 indkaldt alt selskabets bogførings- og regnskabsmateri-
ale i forbindelse med kontrol af moms for 2012.
selskabet har været registreret for moms fra den 24. januar 2012. selskabet har ikke betalt
eller angivet nogen moms til skat. der er lavet ff’er (foreløbige fastsættelser) for de 4
kvartaler i 2012 og for 3 kvartaler i 2013.
der er en foreløbig fastsættelse på. 8.000 kr. pr. kvartal i momstilsvar for 4 kvartaler i
2012 og 2 kvartaler i 2013 i alt 48.000 kr. … herudover er 3. kvartal 2013 foreløbig fast-
sat med 8.000 kr.
skat har den 24. maj 2013 talt i telefon med x, far til stifter og direktør p1. x fortalte,
at han lige var kommet hjem og havde set skat brev. han vil samle materialet sammen
og give det til hans revisor, …
han sagde, at de ikke havde den store omsætning. de sælger jern og der er ikke moms på
det/omvendt betalingspligt.
de har ikke nogen store dyre biler — de kører i deres egne biler til 5.000 kr.
mandskabet lejer han.
skat modtager ikke noget materiale fra selskabet, hvorfor skat har rekvireret salgsfak-
turaer fra en del af selskabets kunder, hvor dette har været muligt.
skat har ligeledes rekvireret bankkontoudtog fra danske bank fra kontoens stiftelse den
31. januar 2012 til maj 2013. …
skat har modtaget oplysninger fra selskab1 a/s i form af fakturaer på i alt 1.700.070
kr. heraf moms 88.410 kr. fakturaerne er afregnet med moms indtil 1.juli 2012, herefter
er der tale om “reverse charge” salg som er indført den 1. juli 20l2,jf. momslovens § 46,
stk.1, nr. 7. der er tale om omvendt betalingspligt ved handel med metalskrot. det bety-
                                              -5-
der, at virksomheder, der sælger metalskrot, ikke længere skal opkræve moms af salget.
det er i stedet køberen af metalskrottet, der skal beregne og betale momsen.
selskabet s aps har solgt letjern og kortjern til selskab1 a/s. herudover har selskab1
a/s solgt skillemetal til s aps. …
skat har modtaget oplysninger fra selskab2 aps i form af fakturaer på i alt 4.785.302
kr. selskabet s aps har ifølge modtaget fakturaer fra selskab2 aps solgt sværjern og
jern. derudover er der tale om udleje af mandskab herunder maskinfører og truckfører, le-
je af minigraver + fører, sortering af skillemetal, edb-affald og andet affald samt en hel del
andet blandt andet kørsel med neddeler. …
skat har modtaget oplysninger fra firma1 i form af fakturaer på i alt 2.029.163 kr., …
der er blandt andet tale om leje af mandskab, kloak- og støbefolk, håndfolk, leje af grave-
maskine og minigraver, leje af jernplader mv.
den 11. juni 2013 har skat sendt en rykker på indsendelse af materiale, idet dette ikke
er modtaget. …
skats bemærkninger og begrundelse
salgsmoms
…
eneste regnskabsmateriale for perioden er kontoudskrifter fra danske bank konto … ,…,
hvoraf disse dækker perioden fra 24. januar 2013 (kontoens oprettelse) til og med den 21.
maj 2013 samt samhandelsoplysninger fra fire kunder.
skat har på grundlag af selskabets bankkontoudtog og fakturaer fra kunder opgjort sel-
skabets salgsmoms for perioden januar 2012 til maj 2013, …
det er konstateret, at selskabet i perioden primo januar 2012 til ultimo maj 2013 har
modtaget indbetalinger fra kunder på i alt 11.400.452 kr. incl. moms. beløbene er indsat
på selskabets konto i danske bank konto …, på nær 34.687,50 kr. som ikke fremgår af de
kontoudtog skat er i besiddelse af. der er tale om en faktura dateret den 29. april 2013,
først indbetalt den 22. maj 2013 ifølge oplysninger fra kunden. skat er i besiddelse af
bankkontoudtog til den 21. maj 2013.
skat har opgjort selskabets indtægter til … *et samlet beløb på i alt+ 11.400.453 kr.
[heraf moms] 2.018.487 kr.
af bankkontoudtogene fremgår, at selskabets indtægter, dels hæves i pengeautomater, ved
udbetaling på kort samt overførsler til betaling af udgifter.
skat har modtaget salgsfakturaer fra selskab1 a/s, selskab2 aps, firma1 v/p2 og sel-
skab2. hvor det ikke har været muligt at fremskaffe en salgsfaktura, har skat anset det
beløb, der er indsat på bankkontoen for at vedrøre virksomhedens indtægter inkl. moms og
                                              -6-
der er opgjort en salgsmoms på 20 % af den opgjorte omsætning. skat har vurderet, at
indtægterne ikke kan stamme fra andre kilder end momspligtige aktiviteter.
selskabet har ikke angivet eller betalt nogen moms for perioden 24. januar 2012, hvor sel-
skabet er registreret for moms og til 21. maj 2013 som er det tidspunkt skat har kon-
trolleret til.
skat har i perioden foreløbig fastsat (lavet ff’ er) for de 4 kvartaler i 2012 og de 2 første
kvartaler i 2013 med i alt 8.000 kr. pr. kvartal i alt 48.000 kr. …
selskabet har udskrevet salgsfakturaer til forskellige virksomheder uden at angive og af-
regne moms. i henhold til momslovens § 4 skal der betales afgift af varer og ydelser, der
leveres mod vederlag her i landet. s aps har udstedt salgsfakturaer med salgsmoms og
opkrævet denne uden at angive og indbetale beløbet til skat. …
skat har konstateret at selskabet driver momspligtigt aktivitet i et eller andet omfang
trods manglende momsangivelser fra start primo 2012 og til 2. kvartal 2013. dette be-
grundes med de oplysninger skat har fået fra nogle af selskabets kunder samt oplysnin-
gerne fra selskabets konto i danske bank.
købsmoms
skat har anmodet selskabet om at indsende bilagsmateriale, men dette er ikke modtaget.
for at der kan godkendes fradrag for moms, skal fradraget dokumenteres ved faktura og
eventuelt underliggende bilag, jf. momslovens § 37.
en faktura defineres som et dokument, der af leverandøren og modtageren betragtes som
en anmodning om betaling af leverandøren. fakturaen skal for det første danne grundlag
for opgørelse af og kontrol af salgsmomsen hos leverandøren. for det andet skal fakturaen
udgøre dokumentation for fradrag for købsmoms hos køberen.
dog er det skats opfattelse, at der har været visse udgifter forbundet med virksomhe-
dens drift, hvorfor der kan godkendes et skønsmæssigt fradrag for købsmoms, jf. opkræv-
ningslovens § 5, stk. 2. …
på selskabets danske bank konto fremgår nedenstående udgifter. skat er ikke i besiddel-
se af faktura på nogen af beløbene, og er derfor ikke vidnende om, hvorvidt der er tale om
fradragsberettiget udgifter. skat har derfor ikke givet fradrag for udgifterne, men har
givet et udokumenteret fradrag svarende til 20 % af omsætningen og heraf beregnet 25 %
købsmoms, …, idet der ikke på nuværende tidspunkt er fremlagt dokumentation for udgif-
ter. dette beløb anses at kunne dække de momsbelagte udgifter selskabet antageligt har
haft til f.eks. brændstof kontorhold samt øvrige med denne type af virksomhed forbundne
momsbelagte udgifter.
selskab3 aps                              2.372.497,50 kr.
selskab4 aps                              2.269.030,00 kr.
firma2                                      744.737,50 kr.
selskab 5 aps                             1.767.575,00 kr.
firma3                                    1.550.875,00 kr.
                                              -7-
firma4                                          226.000 kr.
faktura køb uden navns nævnelse             599.179,50 kr.
automatudbetaling                            1.411.630 kr.
…
momstilsvar 2012 og 1. og 2. kvartal 2013
for lidt angivet moms i perioden 24. januar 2012 til 21. maj 2013 udgør således
1.516.363 kr., …
salgsmoms                                                                   kr. 2.028.486
købsmoms                                                                    kr. 464.123
momstilsvar                                                                 kr. 1.564.363
- foreløbige fastsættelser                                                  kr.      48.000
for lidt angivet                                                            kr. 1.516.363
…
skønsmæssig forhøjelse af virksomheden tilsvar af a-skat og am-bidrag for perioden sep-
tember 2012 til maj 2013 med henholdsvis 3.802.830 kr. og 601.238 kr. …
det urigtige forhold skyldes, at skat vurderer at selskabet har udbetalt løn uden inde-
holdelse af a-skat og am-bidrag (sort arbejde).
de faktiske forhold
selskabet er registeret for a-skat og am- bidrag pr. 31. januar 2012,…
selskabet har indsendt 8 stk. 0-angivelser for perioden januar 2012 til august 2012 ved-
rørende a-skat og am-bidrag, … det vil sige, at selskabet ingen ansatte har haft i perio-
den. …
skats bemærkninger og begrundelse
virksomheden har været registreret som arbejdsgiver i perioden, og er stadig registreret,
men har ikke angivet løn, a-skat og am-bidrag.
selskabets omsætning eksklusiv moms udgør … kr. 9.371.964 kr. fordelt med 5.912.515
kr. for 2012, kr. 3.459.449 kr. for perioden i 2013, …
selskabet har efter skats opfattelse ikke kunnet generere en omsætning i den størrelses-
orden uden brug af ansatte.
det har ikke været muligt for skat at komme i kontakt med selskabet, hvorfor skat ik-
ke er bekendt med, hvorvidt selskabet har ført kasseregnskab eller regnskab med bankbe-
vægelser. skat er i henhold til opkrævningslovens § 5, stk. 2 berettiget til at foretage en
skønsmæssig ansættelse af virksomhedens tilsvar af indeholdte skatter, når tilsvaret ikke
kan opgøres på grundlag af selskabets regnskaber.
selskabets overskud er ansat til 0 kr., da samtlige indsætninger på bankkontoen stort set
overføres/hæves igen.
                                                   -8-
      selskabets samlede lønudgift i perioden er opgjort med udgangspunkt i selskabets omsæt-
      ning eksklusiv moms fratrukket skønsmæssigt fradrag for momsbelagte udgifter, …
      lønudgift i selskabet er skønsmæssig opgjort til 4.776.737 kr. for 2012 og 2.738.737 kr.
      for 2013 i alt 7.515.474 kr. …
      skat har beregnet den manglende indeholdelse af a-skat og am-bidrag til følgende:
      år                                  2012             2013           i alt
      opgjort a-skat 55 %            2.417.029        1.385.801      3.802.830
      angivet a-skat                          0                0              0
      forhøjelse                     2.417.029        1.385.801      3.802.830
      am bidrag
      opgjort am bidrag                382.139          219.099        601.238
      angivet am bidrag                       0                0              0
      forhøjelse                       382.139          219.099        601.238
      …”
det hedder om denne afgørelse i kurators processkrift bl.a.:
      ”… som omtalt vedrørte den af skat gennemførte kontrol dispositioner foretaget i peri-
      oden fra stiftelsen til 21. maj 2013. i konkursboets regi har det kunnet konstateres, at sel-
      skabets driftsmæssige aktiviteter fortsatte frem til ultimo februar 2014, således at seneste
      betaling fra en af selskabets kunder foretoges den 27. februar 2014.
      fra modtagne bankkontoudskrifter kan det konstateres, at den for selskabet oprettede
      bankkonto i danske bank a/s i perioden 30. juni 2013 til spærringen i forbindelse med
      tvangsopløsningen krediteredes i alt ca. kr. 4.678.000.
      selskabets omsætning, eksklusiv omsætningen fra perioden fra 22. maj 2013 til 30. juni
      2013, kan således opgøres til ca. kr. 16.078.000.
      det må således på grundlag af de foreliggende oplysninger anses at være sandsynligt, at
      der også i perioden efter 21. maj 2013 blev stiftet betydelige forpligtelser over for skat.
      …”
ifølge kurators gældbog har skat den 5. maj 2014 anmeldt et samlet krav på 6.416.636 kr. i
konkursboet.
synspunkter
kurator har i sit processkriftet bl.a. anført:
                                                    -9-
      ”… som det fremgår …, kan det baseret på den af skat gennemførte kontrol, henholds-
      vis undersøgelser af pengestrømme, konstateres, at der i regi af selskabet blev genereret en
      omsætning på ca. kr. 16.078.000, hvoraf ca. kr. 4.678.000 blev genereret i perioden fra 30.
      juni 2013 til ultimo februar 2014.
      ved den af skat trufne afgørelse af 23. april 2014 blev selskabet vedrørende dispositio-
      ner fra januar 2012 til maj 2013 efteropkrævet kr. 1.516.363 i moms, kr. 3.802.830 i a-
      skat og kr. 601.238 i am-bidrag, eller i alt kr. 5.920.431. på trods af den betydelige om-
      sætning blev der ikke angivet eller betalt moms.
      for 8 måneder i 2012 blev a-skat og am-bidrag 0-angivet. angivelser af lønninger m.m.
      blev heller ikke foretaget for 2013. da selskabet blandt andet har drevet virksomhed med
      udleje af mandskab, må det lægges til grund, at der blev udbetalt lønninger uden indehol-
      delse, angivelse og/eller betaling af a-skat og am-bidrag.
      selskabet må anses at have været anvendt til omfattende moms- og skattesvig, hvorved
      blandt andet blev udbetalt lønninger uden indeholdelse, angivelse eller betaling af a-skat
      og am-bidrag. herved beskæftigede selskabet sort arbejdskraft.
      der er ingen oplysninger om, hvor selskabets regnskabsmateriale måtte bero. pligter til at
      foretage bogføring og opbevare regnskabsmateriale må anses at være tilsidesatte.
      via dispositionerne blev skat påført betydelige tab, hvortil bemærkes, at skat over for
      konkursboet har anmeldt et foreløbigt opgjort krav på ca. kr. 6.416.000.. …
      til støtte for den nedlagte påstand gøres det … gældende,
      at   x, som den egentlige disponent/direktør i selskabet, inden for det sidste år forud for fristda-
           gen, den 3. februar 2014, har drevet virksomheden groft uforsvarligt,
      at   x dermed er uegnet til at deltage i ledelsen af en erhvervsvirksomhed, og
      at   x derfor skal pålægges konkurskarantæne i tre år. …”
sø- og handelsrettens afgørelse
efter den af vidnet p1 afgivne forklaring finder sø- og handelsretten det ubetænkeligt at
lægge grund, at faderen x var selskabets reelle leder, og at det var ham der traf de afgørende
beslutninger.
                                                   - 10 -
retten lægger dernæst på baggrund af oplysningerne fra skat og kurator til grund, at der
ikke er udleveret bogføring, råbalancer, regnskabsbilag mm., og i mangel af nærmere oplys-
ninger og dokumentation for, at dette har været udarbejdet, finder retten det endvidere ube-
tænkeligt at lægge til grund, at x ikke er i besiddelse heraf, ej heller i den relevante periode,
hvorfor retten finder, at han herved har overtrådt bogføringslovens § 10.
skats afgørelse fra den 23. april 2014 vedrører i det væsentlige tiden forud for den relevante
konkurskarantæneperiode og dækker alene perioden frem til den 21. maj 2013. skats krav
er i opgørelsen samlet opgjort til 5.920.431 kr., og der er efterfølgende i konkursboet anmeldt
6.416.636 kr. selskabet har været i drift til omkring februar 2014.
da det ikke er muligt uden bogføringsbilag at foretage kontrol af de skatte- og momsmæssi-
ge forhold, herunder i den relevante periode, finder sø- og handelsretten, at x ved at undla-
de at opbevare dette materiale herved har gjort sig skyldig i groft uforsvarlig forretningsfø-
relse og dermed er uegnet til at deltage i ledelsen af en erhvervsvirksomhed.
herefter, og under hensyn til hans handlemåde og omstændighederne i øvrigt, finder sø- og
handelsretten, at det er rimeligt at pålægge x konkurskarantæne, jf. konkurslovens § 157,
stk. 1 og 2.
uanset at der er forløbet mere end 1 år, siden der blev afsagt konkursdekret, finder retten ik-
ke fuldt tilstrækkelig grundlag for at nedsætte karantæneperioden. den pålagte karantæne
løber således i tre år, jf. § 158, stk. 1, og regnes fra det tidspunkt, hvor kendelsen er endelig.
x betaler sagens omkostninger.
                                            derfor bestemmes:
x pålægges konkurskarantæne i tre år.
x betaler inden 14 dage sagens omkostninger med 12.500 kr.
              - 11 -
    torben kuld hansen
            (sign.)
         ___ ___ ___
udskriftens rigtighed bekræftes
  sø- og handelsretten, den


text:
                             højesterets dom
                           afsagt torsdag den 19. juni 2014
sag 119/2012
(1. afdeling)
statoil fuel & retail a/s
(advokat jens rostock-jensen)
mod
a
(advokat lars lindhard)
i tidligere instans er afsagt dom af østre landsrets 2. afdeling den 30. marts 2012.
i pådømmelsen har deltaget fem dommere: thomas rørdam, poul dahl jensen, hanne
schmidt, lars hjortnæs og jan schans christensen.
påstande
parterne har gentaget deres påstande. indstævnte, a, har subsidiært påstået stadfæstelse.
forklaringer
til brug for højesteret er der afgivet supplerende forklaring af nina meulengracht og forkla-
ring af anders riisberg.
højesterets begrundelse og resultat
hvis en forhandler af motorbrændstoffer driver sin virksomhed på grundlag af en forpagt-
ningskontrakt med leverandøren, og forhandleren opsiges, kan der gives forhandleren erstat-
ning for opsigelsen, jf. § 3 a, stk. 3, i lov om benzinforhandlerkontrakter. sagens hoved-
spørgsmål er, om § 3 a kun finder anvendelse i tilfælde, hvor leveringen af motorbrændstoffet
sker ved salg til forhandleren, eller om bestemmelsen også omfatter tilfælde, hvor forhandle-
                                                - 2 -
ren modtager brændstoffet i salgskommission og således ikke bliver ejer af det inden salget til
forbrugeren.
ved benzinforhandlerkontrakter forstås efter lovens 1, stk. 1, bl.a. kontrakter om levering af
motorbrændstof til videresalg. brugen af ordet ”videresalg” udelukker ikke, at loven omfatter
tilfælde, hvor forhandleren sælger motorbrændstof, som den pågældende ikke har købt, men
har modtaget i salgskommission.
højesteret finder, at bemærkningerne i forarbejderne til den oprindelige lov fra 1985 om, at
”[l]oven vil således finde anvendelse på alle tilfælde, hvor en selvstændig benzinforhandler
driver virksomhed med køb af motorbrændstoffer til videresalg”, heller ikke kan forstås på
den måde, at det har været hensigten at begrænse loven til tilfælde, hvor forhandleren køber
brændstoffet. det bemærkes herved, at loven efter forarbejderne har til formål at sikre rime-
lige vilkår inden for branchen som helhed, og at der ikke er taget forbehold for tilfælde, hvor
motorbrændstoffet leveres til forhandleren i salgskommission. der er således ikke grundlag
for at fastslå, at det med de nævnte bemærkninger er gjort til en betingelse for lovens anven-
delse, at forhandleren har købt motorbrændstoffet af leverandøren.
lovens § 3 a om forpagtningskontrakter, der blev indsat ved en lovændring i 1989, omfatter
”forpagtningskontrakter, der indgås mellem en leverandør af motorbrændstoffer og en for-
handler, der har forpagtet leverandørens ejendom”. forarbejderne til § 3 a indeholder ingen
angivelse af, at bestemmelsen uanset ordlyden kun omfatter tilfælde, hvor forhandleren som
led i forpagtningsforholdet køber brændstoffet af leverandøren, men beskriver blot, at for-
pagterne ”typisk” selv bekoster varelageret. de beskyttelseshensyn, som efter forarbejderne
har ført til indførelsen af bestemmelsen – bl.a. at benzinforhandlere, der driver virksomhed på
forpagtningsbasis, er i en ekstraordinært svag position, idet medkontrahenten ikke alene er
bortforpagter, men også eneleverandør – gør sig gældende med samme styrke i tilfælde, hvor
forhandleren modtager brændstoffet i salgskommission som i tilfælde, hvor forhandleren kø-
ber brændstoffet. det samme gælder de forhold, som efter forarbejderne skal tillægges betyd-
ning ved afgørelsen af, om erstatning skal tilkendes.
højesteret tiltræder efter det anførte, at § 3 a, stk. 3, i lov om benzinforhandlerkontrakter fin-
der anvendelse på forpagtningsforholdet mellem statoil fuel & retail a/s og a.
                                               - 3 -
af de grunde, der er anført af landsretten, tiltræder højesteret endvidere, at a er berettiget til
erstatning, og at erstatningsbeløbet er fastsat til 206.913 kr.
højesteret stadfæster herefter dommen.
                                     thi kendes for ret:
landsrettens dom stadfæstes.
i sagsomkostninger for højesteret skal statoil fuel & retail a/s betale 35.000 kr. til a.
de idømte beløb skal betales inden 14 dage efter denne højesteretsdoms afsigelse.
sagsomkostningsbeløbene forrentes efter rentelovens § 8 a.

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark


text:
                                              dom
afsagt den 9. oktober 2015 af østre landsrets 23. afdeling
(landsdommerne steen mejer, gunst andersen og jens-christian bülow (kst.) med doms-
mænd).
23. afd. nr. s-3482-14:
anklagemyndigheden
mod
t
…
(advokat henrik dupont jørgensen, besk.)
roskilde rets dom af 19. november 2014 (2a-1734/2014) er anket af t med påstand om fri-
findelse i forhold 1, subsidiært formildelse.
anklagemyndigheden har påstået stadfæstelse.
a har påstået stadfæstelse af erstatningsbestemmelsen og gentaget forbeholdet for fremsæt-
telse af yderligere krav.
tiltalte har bestridt erstatningspligten, men ikke den beløbsmæssige opgørelse af kravet.
forklaringer
der er i landsretten afgivet supplerende forklaring af tiltalte og vidnerne t3, t2, a og b, der
alle har forklaret i det væsentlige som i byretten.
den i byretten af vidnet t2 afgivne forklaring er dokumenteret i medfør af retsplejelovens §
923.
                                                - 2 -
der er i afspillet optagelser fra videoovervågningskameraer i …bagerens butikslokaler.
tiltalte har supplerende forklaret blandt andet, at han kender t2 og t3 fra den bebyggelse,
hvor han bor.
vidnet t3 har supplerende forklaret blandt andet, at han ikke vidste, hvad der skulle foregå,
da han gik med flere andre ind hos …bageren.
vidnet a har supplerende forklaret blandt andet, at han først bemærkede tiltalte i indgangs-
partiet, hvor tiltalte holdt ham fast inden en anden sparkede vidnet. han er blevet opereret for
skaden på kæben flere gang, og han har kronisk hovedpine som følge af volden.
vidnet b har supplerende forklaret blandt andet, at hun ikke speciel hæftede sig ved tiltaltes
andel i episoden, da der var mange i gruppen, som ville slås.
personlige oplysninger
han ser faderen en gang månedligt, da faderen ikke har meget tid til tiltalte. faderen har stif-
tet ny familie for 3-4 år siden. han vil starte på folkeskolens 9. klasse til januar 2016. han har
svært ved at skrive dansk og er konstateret ordblind. han har en lillesøster, der er gift, som
bor i afghanistan.
landsrettens begrundelse og resultat
også efter bevisførelsen for landsretten findes tiltalte skyldig af de af byretten anførte grunde
i forhold 1.
landsretten er således enig i, at tiltalte ved sine handlinger havde tilsluttet sig de medger-
ningsmænd, der øvede volden mod forurettede.
straffen findes passende.
                                               - 3 -
det tiltrædes af de af byretten anførte grunde, at der er truffet bestemmelse om udvisning, da
det for landsretten oplyste om tiltaltes tilknytning til danmark er uændret.
udvisningen med indrejseforbud i 6 år følger af bestemmelsen i udlændingelovens § 32, stk. 1
og 3, jf. § 22, nr. 6.
efter de juridiske dommeres bestemmelse stadfæstes dommens bestemmelse om erstatning.
landsretten stadfæster derfor dommen.
                                   thi kendes for ret:
byrettens dom i sagen mod t stadfæstes.
tiltalte skal betale sagens omkostninger for landsretten.


text:
dom
afsagt den 15. marts 2017
rettens nr. 15-4112/2016
politiets nr. 0700-77656-00002-16
anklagemyndigheden
mod
toyota danmark a/s
cvr-nummer 48456316
anklageskriftet er modtaget den 19. april 2016.
toyota danmark a/s er tiltalt for overtrædelse af
1.
markedsføringslovens § 14 a, stk. 2, jf. stk. 1, jf. § 30, stk. 3 og 6,
ved i en annonce bragt i metroxpress henholdsvis den 23. og 30. januar 2015 samt den 6. og
13. marts 2015 at have markedsført kreditaftaler med angivelse af en rentesats eller
talstørrelser vedrørende omkostningerne ved forbrugerkredit, uden at give
standardoplysninger klart og på en fremtrædende måde, idet der i avisannoncens overskrift
stod:
               "aygo x play air 5-dørs
               inkl. aircondition
               995 kr./md",
mens standardoplysninger var vist med annoncens mindste tekststørrelse allernederst på siden
efter en afslutningslinje, og efter oplysningerne om bilens brændstofforbrug og co2-udslip.
2.
markedsføringslovens § 14 a, stk. 2, jf. stk. 1, jf. § 30, stk. 3 og 6,
ved i en annonce i google adwords på internettet i perioden fra den 23. januar 2015 til den 4.
juni 2015 at have markedsført kreditaftaler med angivelse af en rentesats eller talstørrelser
vedrørende omkostningerne ved forbrugerkredit, uden at give standardoplysninger klart,
tydeligt og på en fremtrædende måde ved hjælp af et repræsentativt eksempel, idet der ved en
googlesøgning på ordene "toyota billån" fremkom følgende annoncetekst på google
adwords:
               "lån til 2,95% hos toyota-toyota.dk
               annonce. www.toyota.dk/billån
               danmarks bedste og billigste billån ifølge tænk.
               læs mere om lånet her.
               en toyota hybrid til alle *finansiering fra 0,- udb.*
               byt din gamle bil til ny",
mens annoncen ikke viste de øvrige standardoplysninger."
påstande
anklagemyndigheden har nedlagt påstand om bøde.
                                               - 2 -
tiltalte har nægtet sig skyldig i forhold 1 og har erkendt sig skyldig i forhold 2.
sagens oplysninger
der er under hovedforhandlingen afgivet forklaring af tiltalte, toyota danmark a/s, ved
direktør klaus frederiksen og vidneforklaring af metroxpress ved salgsdirektør kenneth b.
madsen og direktør i interesseorganisationen for danske finansieringsselskaber, finans og
leasing, christian brandt.
forklaringerne er lydoptaget og gengives ikke i dommen.
rettens begrundelse og afgørelse
forhold 1
tiltalte har erkendt de faktiske omstændigheder, men har nægtet sig skyldig med henvisning
til, at de lovpligtige kreditoplysninger fremgik klart og på en fremtrædende måde i
annoncerne, og at der på grund af forløbet efter bestemmelsens ikrafttræden var uklart,
hvordan bestemmelsen skulle fortolkes, hvorfor tiltalte ikke har handlet uagtsomt.
da toyota danmark a/s' annoncer angav talstørrelser vedrørende omkostningerne i
forbindelse med forbrugerkredit, skulle annoncerne på en klar, tydelig og fremtrædende måde
indeholde de standardoplysninger, der følger af markedsføringslovens § 14 a, stk. 2, jf. § 14 a,
stk. 1.
efter den skete bevisførelse, herunder dokumentationen af den originale a-visannonce, finder
retten, at de lovpligtige kreditoplysninger ikke fremgik på en fremtrædende måde som krævet
i medfør af markedsføringslovens § 14 a, stk. 2. retten har herved navnlig lagt vægt på den
lovpligtige teksts størrelse svarende til skrifttypen calibri størrelse 7,4 og på den lovpligtige
teksts størrelse i forhold til den øvrige tekst sammenholdt med de lovpligtige
kreditoplysningers placering og opsætning i bunden af annoncen under en linje svarende til en
notemarkering i et almindeligt dokument. retten finder endvidere, at der foreligger den til
domfældelse nødvendige tilregnelse, jf. straffelovens § 19, 2. pkt. det af tiltalte i øvrigt
anførte, herunder om vanskelighederne ved fortolkningen af bestemmelsen og om
legalitetsprincippet i straffelovens § 1, kan ikke føre til et andet resultat.
forhold 2
toyota danmark a/s har uden forbehold erkendt sig skyldig i forhold 2. tilståelsen støttes af
de oplysninger, der i øvrigt foreligger. det er derfor bevist, at tiltalte er skyldig i forhold 2.
straffen fastsættes til en samlet bøde på 140.000 kr., jf. markedsføringslovens § 30, stk. 3 og
6, jf. § 14 a, stk. 2, jf. stk. 1. retten har ved udmålingen af bødestørrelsen lagt vægt på
overtrædelsens karakter og de oplyste markedsføringsomkostninger.
thi kendes for ret:
toyota danmark a/s skal betale en bøde på 140.000 kr.
tiltalte skal betale sagens omkostninger.
                    - 3 -
franjo stojanovski
dommerfuldmægtig


text:
                                             dom
afsagt den 29. september 2014 af vestre landsrets 8. afdeling (dommerne lis frost,
michael ellehauge og jette f. skole (kst.) med domsmænd) i ankesag
v.l. s–1461–14
anklagemyndigheden
mod
e
født den … 1984
(advokat bjarne frøberg, aarhus)
retten i aarhus har den 2. juli 2014 afsagt dom (rettens nr. 2-2695/2014).
påstande
e har gentaget sin påstand for byretten om, at anklagemyndigheden skal anerkende at være
erstatningsansvarlig for den skete skade.
anklagemyndigheden har nedlagt påstand om stadfæstelse og om, at e skal betale de omkost-
ninger, der er forbundet med indbringelse af sagen for retten.
supplerende oplysninger
e har for landsretten fremlagt korrespondance mellem ham og boligforeningen alboa om
skaden på gulvet i hans lejlighed.
forklaringer
                                                  - 2 -
e og vidnet politiassistent b har afgivet forklaring for landsretten.
e har forklaret, at han var til stede under ransagningen i sin mors lejlighed på …vej. han
sagde til politiet, at de 25 gram hvidt pulver, der blev fundet under ransagningen i lejligheden,
var hans amfetamin - hvis det altså var amfetamin. han sagde til politiet, at det ikke var am-
fetamin. han sagde også, at de fundne hormoner tilhørte ham. umiddelbart derefter kørte han
med politiet til sin egen lejlighed på …vej. han var til stede, da politiet ransagede lejligheden.
han blev spurgt, om der var noget ulovligt i lejligheden, og han sagde, at det var der ikke. da
en af betjentene tog fat i jernrøret, sagde han ”pas på”. det var dog for sent, idet betjenten
allerede havde løftet røret op fra gulvet. røret, der bestod af et bundstykke, selve røret og en
top, gik fra hinanden, og bundstykket faldt ned på gulvet. der var en split i røret, men den gik
af, da betjenten holdt røret vandret. der var ingen lås på splitten. bunden var af massivt jern,
medens resten af røret, som han brugte som sparegris, var hul. røret fremtrådte også som en
sparegris. han gik ud fra, at betjentene ville foretage ransagningen skånsomt, og sagde derfor
ikke, at de skulle passe på. han havde ikke tænkt over, at han skulle advare betjentene om, at
jernrøret kunne gå fra hinanden. han har ikke modtaget en besked fra boligforeningen om
besigtigelse af skaden på gulvet. han bor stadigvæk i lejligheden, og der er ikke foretaget en
opgørelse af, hvad det vil koste at udbedre skaden.
politiassistent b har forklaret, at tiltalte låste op til sin lejlighed. e blev bedt om at oplyse om
eventuelt ulovlige genstande, og han overværede ransagningen. han løftede på et tidspunkt et
jernrør op fra gulvet for at undersøge det nærmere. i den forbindelse faldt toppen af. han løf-
tede røret almindeligt op med begge hænder. idet han løftede røret op, sagde e ”pas på”. han
nåede ikke at reagere, idet røret allerede var ved at falde fra hinanden, da e advarede ham.
han havde ikke tænkt over, hvad jernrøret var til, før han tog det op. som han husker det, var
det noget rundt, der sad i toppen, som faldt af. det kan dog godt være, at det var bunden, der
faldt af. da han tog fat i røret, stod det lodret på gulvet. han tog det op og tippede det, hvor-
efter det faldt fra hinanden.
landsrettens begrundelse og resultat
det tiltrædes med samme begrundelse, som byretten har anført, at skaden og es erstatnings-
krav i den anledning ikke er omfattet af retsplejelovens § 1018 b, og at kravet i stedet skal
                                             - 3 -
vurderes efter § 1018 h om erstatning på grundlag af dansk rets almindelige erstatningsregler.
det tiltrædes endvidere af de grunde, som byretten har anført, at politiassistent b ikke har
handlet ansvarspådragende, og at betingelserne for at opnå erstatning efter retsplejelovens §
1018 h således ikke er opfyldt.
landsretten stadfæster derfor dommen.
                                 t h i k e n d e s f o r r e t:
byrettens dom stadfæstes.
e skal betale sagens omkostninger for landsretten.


text:
                                           udskrift
                                                 af
                                  højesterets dombog
                              højesterets dom
                             afsagt fredag den 1. april 2011
sag 349/2010
(1. afdeling)
rigsadvokaten
mod
t
(advokat thorkild høyer, beskikket)
i tidligere instanser er afsagt dom af københavns byret den 13. januar 2010 og af østre
landsrets 9. afdeling den 25. august 2010.
i pådømmelsen har deltaget fem dommere: poul søgaard, niels grubbe, jens peter
christensen, henrik waaben og lars hjortnæs.
påstande
tiltalte, t, har anket dommen med påstand om formildelse.
anklagemyndigheden har påstået skærpelse.
anbringender
t har til støtte for sin påstand om formildelse gjort gældende, at toldlovens § 23, stk. 4, er en
ordensforskrift, der alene fastsætter en pligt til uopfordret at standse op for kontrol, og den
bøde på 449.000 kr., som landsretten har udmålt, indebærer et strafniveau, der er eksorbitant
højere end det strafniveau, der gælder for overtrædelser af andre ordensbestemmelser.
                                                - 2 -
bøden bør endvidere nedsættes i medfør af straffelovens § 82, nr. 4, idet t har handlet i und-
skyldelig uvidenhed eller undskyldelig misforståelse af de pågældende bestemmelser i told-
loven. det er en årelang tradition for indvandrere i danmark at medtage kontante pengebeløb,
og desuden er de omhandlede bestemmelser i toldloven meget dårligt kendt, og der oplyses
kun diskret om dem i lufthavnen, side om side med bl.a. oplysninger om fugleinfluenza og
rettigheder ved aflysning af fly.
det er også en grund til formildelse, at der er tale om en førstegangsovertrædelse.
anklagemyndigheden har anført, at bøden i denne sag bør fastsættes til 100 % af det ikke-de-
klarerede beløb over 10.000 euro, svarende til 1.199.000 kr. subsidiært bør bøden fastsættes
til mellem 25 % og 100 %. der bør ikke fastsættes en bøde på under 25 %.
overtrædelser af toldlovens § 23, stk. 4, bør straffes med følelige bøder, som bidrager til en
effektiv håndhævelse af reglerne, idet formålet med deklarationspligten er at bekæmpe hvid-
vask af udbytte fra kriminalitet og bekæmpe finansiering af terrorisme. reglen er ifølge forar-
bejderne en konsekvens af, at det på grund af de pligter til indberetning, der følger af hvid-
vasklovgivningen, er blevet mere almindeligt ved indrejse og især ved udrejse at medtage
større pengesummer, der kan stamme fra kriminalitet, og hvor der kan være risiko for, at pen-
gene vil blive brugt til finansiering af terrorisme. pligten til at deklarere likvide midler er der-
for ikke alene en ordensforskrift. det fremgår også af de internationale regelsæt, der ligger til
grund for den danske regel, at sanktioner for overtrædelse af bestemmelsen skal være effek-
tive, stå i et rimeligt forhold til overtrædelsen og have afskrækkende virkning.
bødens størrelse bør i sager om overtrædelse af toldlovens § 23, stk. 4, fastsættes i forhold til
det ikke-deklarerede beløb over 10.000 euro og således, at udgangspunktet for bødefastsæt-
telsen er 25 %. antallet af overtrædelser af denne bestemmelse taler for et fast udgangspunkt
for bødefastsættelsen, der gør det muligt at afgøre bødesager på dette område administrativt.
i den foreliggende sag er der imidlertid sådanne skærpende omstændigheder, at bøden bør
forhøjes til 100 % af det ikke-deklarerede beløb over 10.000 euro, eller i hvert fald forhøjes
væsentligt i forhold til landsrettens bødeudmåling, der svarer til 37,5 %. overtrædelsen er
særlig grov, fordi den er begået som led i tiltaltes erhverv, fordi der er tale om et meget stort
                                                - 3 -
beløb, som til dels er medbragt for andre erhvervsdrivende, og fordi smuglingen af beløbet
var planlagt og blev begået med et fattet forsæt.
der er ikke grundlag for at anvende straffelovens § 82, nr. 4. deklarationspligten er tydeligt
skiltet adskillige steder i lufthavnen.
supplerende sagsfremstilling
oplysninger om andre eu-medlemslande – herunder rapporter udarbejdet af financial action
task force (fatf), som danmark er medlem af – viser, at strafudmålingspraksis varierer
betydeligt fra land til land. i mange lande, herunder flere af de største eu-medlemslande, fast-
sættes bøder som en procentdel af det ikke-deklarerede beløb over 10.000 euro, i flere tilfælde
med et udgangspunkt på 25 %. i mange andre lande anvendes der minimums- og maksi-
mumstakster. i sverige udmåles bøder på mellem 1.500 og 150.000 sek, afhængig af de
nærmere omstændigheder og gerningsmandens indtægtsforhold. det er oplyst, at det norske
toldvæsen efter praksis kan pålægge et gebyr på 20 % af hele det ikke-deklarerede beløb.
højesterets begrundelse og resultat
pligten efter toldlovens § 23, stk. 4, til ved indrejse i og udrejse af danmark uopfordret over
for told- og skatteforvaltningen at angive medtagne kontantbeløb og andre likvide midler
gælder alene i tilfælde, hvor der medtages midler svarende til 10.000 euro eller derover. efter
bestemmelsens forarbejder og tilblivelseshistorie er den et led i internationale bestræbelser på
at imødegå alvorlig kriminalitet, navnlig terrorisme og hvidvaskning af penge. overholdelse
af bestemmelsen har betydning for toldmyndighedernes og politiets muligheder for – også via
samarbejde med udenlandske myndigheder – at forebygge og efterforske de nævnte former
for kriminalitet.
højesteret finder på denne baggrund, at der under hensyn til lovovertrædelsens karakter og for
at sikre overholdelse af deklareringspligten efter toldlovens § 23, stk. 4, må idømmes følelige
bøder, samt at bøderne efter formålet med bestemmelsen bør være afpasset efter størrelsen af
det ikke-deklarerede beløb. højesteret tiltræder, at bøden som udgangspunkt bør fastsættes til
25 % af det ikke-deklarerede beløb over 10.000 euro med et nedrundet beløb til hele tusinde
kroner og med en passende minimumstakst.
                                               - 4 -
højesteret finder, at der i det foreliggende tilfælde ikke er grundlag for at fravige det nævnte
udgangspunkt i skærpende retning. højesteret lægger herved vægt på, at der er tale om et før-
stegangstilfælde. højesteret finder, at beløbets betydelige størrelse ikke i sig selv bør føre til
en forhøjelse af bøden ud over, hvad der følger af, at bøden fastsættes som en procentdel af
det ikke-deklarerede beløb. efter bestemmelsens formål findes det endvidere ikke at burde
tillægges betydning i skærpende retning, at kontantbeløbene blev medtaget med henblik på
betalinger som led i erhvervsvirksomhed. der er heller ikke i øvrigt oplyst omstændigheder,
der kan føre til en skærpelse af bødestraffen.
højesteret tiltræder, at der ikke foreligger formildende omstændigheder, herunder som nævnt
i straffelovens § 82, nr. 4.
bøden nedsættes herefter til 25 % af det ikke-deklarerede beløb over 10.000 euro, nedrundet
til 299.000 kr.
                                       thi kendes for ret:
t straffes med en bøde på 299.000 kr.
forvandlingsstraffen er fængsel i 60 dage.
statskassen skal betale sagens omkostninger for højesteret.
                                             --oo0oo--
                                 udskriftens rigtighed bekræftes.
                                          højesteret, den